Mandag gikk jeg tur med hundene opp til Bergset. Der har vårvannet satt spor etter seg, si det sånn! Deler av vegen var borte, eller den hadde blitt skyllet nedover stien jeg går gjennom skogen. Vannet har krefter!
Vi hadde fri nesten hele påsken, så vi dro dagen før det startet. Kom fram ikke fram før sent på kvelden, da vi somlet en del før vi reiste hjemmefra. Ikke nok med det, så fikk vi det ikke helt til med oppvarminga av vogna denne gangen, så temperaturen ble på nivå "heller kjølig" om natta. Vi hadde dog litt varme i kablene i gulvet, men de nyinnkjøpte thermo-dynene kom virkelig til sin rett.
Torsdagen ble brukt til å komme i orden i vogna (oppvarminga fikk vi aldri til), handle litt og lufte og trene hundene på den lokale brukshundklubben, Mjölby BK.
Om kvelden var det samling og grilling i hagen hos Tina. Her møtte vi både kjente og nye fjes. Og det var veldig hyggelig!
Langfredag startet vi med rundering. Det ble årsdebuten for Aiko. Og han var ganske tent, for å si det slik!
Senere på dagen dro vi til klubben og trente lydighet og feltsøk. Jeg passet på å få litt hjelp av Tina til stigen, ettersom de hadde fått en så flott "mini"-stige til å trene på. *Jeg vil også ha en sånn!*
Påskeaften oppholdt vi oss, for vår del, stort sett på klubben. Trente feltsøk første del av dagen. Fikk noen gode tips om hvordan vi kunne trene Aiko til å søke rett ut for meg. De skal jeg bruke framover.
Etter lunsj dro vi, som ventet på vår tur med Annlouise, tilbake til klubben. Jeg og Aiko var sist. Opplegget var slik at først var vi inne og svarte på noen spørsmål, slik at hun kunne, på en måte, kartlegge oss som ekvipasje. Man skal fungere som trener og coach for hunden sin. Som trener, tilfører/lærer du hunden ting, som du, som coach, senere kan plukke ut og bruke i konkurransesammenheng.
Etterpå gikk vi ut på banen og hun så på hvordan vi trente. Kommanderte oss og gav tips til videre trening.
Etter denne timen var jeg ganske tom og sliten hodet, så selv om vi fikk tilbud om å få kjøre ei økt med rundering med Aiko, så avsto vi. Terrenget var også litt røft med mye tørre kvister spredt rundt omkring, som vi så for oss at Aiko skulle skade seg på. Disse tingene sammen bidro til at vi tok kvelden da. Men kanskje jeg hadde kjørt ei økt hvis jeg ikke hadde vært så sliten i nøtta, for terrenget så utrolig spennende ut!
På kvelden var det grilling igjen. Og det ble også arrangert jakt på påskeegg i hagen. Jeg var så heldig å finne ett av dem.
Etter vi var ferdige i skogen, dro vi "hjem" og skiftet tøy, deretter kjørte vi i samlet flokk til Vadstena for å spise påskebufè. Det foregikk på Vadstena Klosterhotell i flotte omgivelser.
Vi hadde egentlig tenkt å dra hjem etter dette, men vi var slitne og mette og orket ikke tanken på timene i bilen utover kvelden og natta. Derfor ble det til at vi ventet til mandag med å sette snuten hjemover.